text: Overraskede to tyve
  03 marts 2014 kl. 05.29
  En beboer på Blegen i Sønderborg overraskede ved 23-tiden to tyve i sit hus. Han tilbageholdt den ene, mens den anden gemte sig i huset, hvor politiet kunne anholde ham.
  Beboeren kom hjem, og fandt de to unge mænd i huset. De havde bl.a. fundet en sort Playstation 3 frem.
  De to tyve er en 22-årig lokal mand og en 20-årig mand fra Løkken. De sidder begge til afhøring på politistationen i Sønderborg.
  Politiet undrer sig lidt over, hvorfor den ene tyv blev i huset, da hans makker blev holdt tilbage af beboeren?
  - Det må vi høre nærmere om i løbet af dagen, siger vagtchefen hos Syd- og Sønderjyllands Politi til TV SYD.
  